Գ. Մկրտչյանը վաղաժամ թողեց բեմը և նվիրվեց մանկավարժական գործունեության: Տևական ընդմիջումից հետո երկու տարի առաջ Սունդուկյանի անվան թատրոնում նա բեմադրեց Սիմոնա դը Բովուարի «Մենախոսություն» պատմվածքը` դերակատար ընտրելով Վարդուհի Վարդերեսյանին: Դա հանդգնություն էր: Մեկ ու կես ժամ միայնակ կանգնել բեմում և հանդիսատեսին պատմել մի դժբախտ կնոջ կյանքը աղջկական օրերից մինչև խոր ծերություն, գրեթե անմաչելի է, և իր նախդեպը չի ունեցել հայ թատրոնում: Ռեժիսորի ու դերասանուհու համագործակցությամբ ստեղծվեց նուրբ, հոգեբանական համոզիչ մի դրամա: